Ir-Regolament tal-Kummissjoni (KE) Nru 866/2003
tad-19 ta' Mejju 2003
li jemenda għat-18-il darba r-Regolament tal-Kunsill (KE) Nru 881/2002 li jimponi ċerti miżuri speċifiċi rispettivi diretti kontra ċerti persuni u entitajiet imsieħba ma' Usama bin Laden, in-network ta' l-Al-Qaida u t-Taliban, u li jħassar ir-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 881/2002 li jimponi ċerti miżuri ristrettivi speċifiċi intenzjonati kontra ċerti persuni u entitajiet assoċjati ma' Usama bin Laden, l-assoċjazzjoni Al-Qaida u t-Taliban, u li jħassar ir-Regolament tal-Kunsill (KE) Nru 467/2001 tas-27 ta' Mejju 2002 li jipprojbixxi l-esportazzjoni ta' ċerti oġġetti u servizzi lill-Afganistan, li jsaħħaħ il-projbizzjoni tal-ħarba u li jestendi l-iffriżar tal-fondi u rriżorsi finanzjarji oħra rigward it-Taliban ta' l-Afganistan [1], kif emendat l-aħħar bir-Regolament tal-Kummissjoni (KE) Nru 742/2003 [2] u b'mod partikolari l-Artikolu 7(1), l-ewwel daħla ‘l ġewwa tiegħu,
Billi:
(1) L-Anness I tar-Regolament (KE) Nru 881/2002 jelenka lill-persuni, gruppi u entitajiet koperti bl-iffriżar tal-fondi u riżorsi ekonomiċi oħra skond ir-Regolament.
(2) Fl-10 ta' April 2003, il-Kumitat tas-Sanzjonijiet iddeċieda li jemenda l-elenku ta' persuni, gruppi u entitajiet li għalihom l-iffriżar tal-fondi u riżorsi ekonomiċi għandhom japplikaw u fil-25 ta' April, 2003, il-Kumitat tas-Sanzjonijiet iddeċieda li jagħmel korrezzjonijiet tekniċi fil-lista, għalhekk, l-Anness I għandu jkun emendat f'dan is-sens,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa b'dan emendat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' Unjoni Ewropea.
Dan ir-Regolament għandu jkun obbligatorju fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Mejju 2003.